Կողմերի միջև ղարաբաղյան թեմայով վեճերը թեժացան հատկապես ապրիլյան պատերազմի ժամանակաշրջանում։ Ապրիլի 3-ին Մևլյութ Չավուշօղլուն հայտարարեց. «Ինչո՞վ են զբաղվում ԵԱՀԿ Մինսկի խմբի (ԵՄԽ) համանախագահները: Եթե ԱՄՆ-ը, Ռուսաստանն ու Ֆրանսիան ցանկանան, ապա Ղարաբաղյան հակամարտությունը կկարգավորվի մեկ շաբաթվա ընթացքում։ Անհրաժեշտ է մոտ ժամանակներս կարգավորել հակամարտությունը: Թուրքիան կողմ է հակամարտության խաղաղ կարգավորմանը: Թուրքիան մշտապես եղբայրական Ադրբեջանի կողքին է»[129]: